《雪后过雨岩访履道》
宋代·韩淲

读书了科诏，公子显扬谋。岁寒松柏坚，高冢蔚而幽。

书棂耿冰砚，日屋岚未收。上焉国脉寿，下焉民瘼瘳。

父母凛遗体，操持梦前修。四载得重来，长言非燕游。

樵苏行迹稀，雨岩丁岭头。共饭少徘徊，我志君勿求。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。